**MEGHATALMAZÁS**

**Alulírott**

Név:

Születési hely, idő:

Anyja neve:

Lakcíme:

Adószám/adóazonosító jel:

**meghatalmazom**

Név: **-t**

Születési hely, idő:

Anyja neve:

Lakcíme:

Adóazonosító jele:

, hogy a Dunakeszi Polgármesteri Hivatalban helyettem és nevemben mindennemű adóügyemben teljes körűen eljárjon, nevemben aláírjon, nyilatkozatot tegyen, bevallást benyújtson, tájékoztatást kérjen és folyószámla-kivonatot átvegyen**\***.

**\* A megfelelő rész aláhúzandó.**

Kérem, hogy az Adóiroda az iratokat ne az ügyben eljáró meghatalmazottnak, hanem az adózó részére kézbesítse.

Keltezés:

………………………………………………. …………………………………………………

(név) (név)

meghatalmazó meghatalmazott

Előttünk, mint tanúk előtt:

|  |  |
| --- | --- |
| Név: | Név: |
| Lakóhely (tartózkodási hely): | Lakóhely (tartózkodási hely): |
| Anyja neve: | Anyja neve: |
| Aláírás | Aláírás |

Tájékoztató

Az adóigazgatási rendtartásról szóló 2017. évi CL. törvény (továbbiakban: Air.) 14. § (1) bekezdése szerint, ha törvény nem írja elő az adózó személyes eljárását, helyette törvényes képviselője, vagy az általa, illetve törvényes képviselője által meghatalmazott személy is eljárhat.

Az Air. 14. § (4) bekezdés b) pontja alapján az adóhatóság visszautasítja a képviselő eljárását, ha képviseleti jogosultságát az erre irányuló hiánypótlási felhívás ellenére sem igazolja.

Jogi személyt és egyéb szervezetet az adóhatóság előtt állandó meghatalmazás alapján

- a képviseleti jogosultságát igazoló nagykorú tag, foglalkoztatott,

- kamarai jogtanácsos,

- ügyvéd, ügyvédi iroda,

- európai közösségi jogász,

- nyilvántartásba vett adószakértő, nyilvántartásba vett okleveles adószakértő, nyilvántartásba vett adótanácsadó, könyvvizsgáló, könyvelő,

- számviteli, könyvviteli szolgáltatásra vagy adótanácsadásra jogosult gazdasági társaság, illetve egyéb szervezet törvényes vagy szervezeti képviselője, foglalkoztatottja, tagja is képviselheti.

Természetes személyt az adóhatóság előtt állandó meghatalmazás alapján bármely - képviseletre alkalmas - nagykorú személy is képviselheti.

Az Air. 15. § (1) – (2) bekezdése alapján a meghatalmazott a képviseleti jogosultságát - ha azt a rendelkezési nyilvántartás nem tartalmazza - köteles igazolni.

**A meghatalmazást közokiratba vagy teljes bizonyító erejű magánokiratba kell foglalni** vagy jegyzőkönyvbe kell mondani. Ha a meghatalmazásból más nem tűnik ki, az kiterjed az eljárással kapcsolatos valamennyi nyilatkozatra és cselekményre.

Kivétel ez alól az ügyvédnek adott meghatalmazás, ahhoz ugyanis nem szükséges tanúk alkalmazása, ha azt az ügyfél saját kezűleg írta alá.

*Közokiratnak minősül* a polgári perrendtartásról szóló 2016. évi CXXX. törvény (a továbbiakban: Pp.) 323. § (1) bekezdése alapján az olyan papír alapú vagy elektronikus okirat, amelyet bíróság, közjegyző vagy más hatóság, illetve közigazgatási szerv ügykörén belül, a jogszabályi rendelkezéseknek megfelelő módon állított ki.

*Teljes bizonyító erejű magánokiratnak minősül* az okirat, amennyiben a Pp. 325. § (1) bekezdésében foglaltak valamelyike fennáll, így pl.:

- a kiállító az okiratot elejétől a végéig kézírással saját kezűleg írta és aláírta (a gépírással vagy számítógép segítségével történő írás akkor sem egyenértékű a kézírással, ha az a kiállítótól származik);

- két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként az okiratot mindkét tanú aláírja, továbbá az okiraton a tanúk nevét és lakóhelyét - ennek hiányában tartózkodási helyét - olvashatóan is fel kell tüntetni;

- az okirat aláírójának aláírását vagy kézjegyét az okiraton bíró vagy közjegyző hitelesíti,

- ügyvéd vagy kamarai jogtanácsos az általa készített okirat szabályszerű ellenjegyzésével bizonyítja, hogy az okirat aláírója a más által írt okiratot előtte írta alá vagy aláírását előtte saját kezű aláírásának ismerte el.

Kérjük, hogy a meghatalmazott az adóhatóság előtti személyes megjelenése esetén a meghatalmazást és személyének azonosítása, illetve képviselői minőségének igazolása érdekében a megfelelő dokumentumokat is hozza magával (személyazonosító igazolvány, vagy más, a személyazonosságát igazoló érvényes hatósági igazolvány, pl. érvényes útlevél vagy a kártyaformátumú vezetői engedély, illetve az adótanácsadói, adószakértői igazolvány stb.).